Avis juridique important

|

32000D0641

Neuvoston päätös, tehty 17 päivänä lokakuuta 2000, Euroopan poliisiviraston perustamisesta tehdyllä yleissopimuksella (Europol-yleissopimus), tietotekniikan käyttöä tullialalla koskevalla yleissopimuksella sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus) perustettujen yhteisten tietosuojan valvontaviranomaisten sihteeristön perustamisesta

Virallinen lehti nro L 271 , 24/10/2000 s. 0001 - 0003

Neuvoston päätös,tehty 17 päivänä lokakuuta 2000,Euroopan poliisiviraston perustamisesta tehdyllä yleissopimuksella (Europol-yleissopimus), tietotekniikan käyttöä tullialalla koskevalla yleissopimuksella sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus) perustettujen yhteisten tietosuojan valvontaviranomaisten sihteeristön perustamisesta(2000/641/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen 30 artiklan ja 34 artiklan 2 kohdan c alakohdan,ottaa huomioon Schengenin säännöstön sisällyttämisestä osaksi Euroopan unionia tehdyn pöytäkirjan 2 artiklan,ottaa huomioon Portugalin tasavallan aloitteen(1),on tarkastellut Euroopan parlamentin lausuntoa(2),sekä katsoo seuraavaa:(1) Euroopan poliisiviraston perustamisesta tehdyllä yleissopimuksella (Europol-yleissopimus)(3), tietotekniikan käyttöä tullialalla koskevalla yleissopimuksella(4) sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus)(5) on perustettu yhteiset valvontaviranomaiset valvomaan mainituissa sopimuksissa olevien tietosuojaa käsittelevien määräysten asianmukaista noudattamista.(2) Yhteisten valvontaviranomaisten toiminnan tehostamiseksi ja kustannusten säästämiseksi niitä olisi tuettava yhdellä riippumattomalla tietosuojasihteeristöllä, joka olisi tehtäviään suorittaessaan velvollinen noudattamaan ainoastaan kyseisten viranomaisten ohjeita.(3) Käytännön syistä tietosuojasihteeristön hallinnon olisi oltava läheisessä yhteydessä neuvoston pääsihteeristöön, mutta se hoitaisi tehtävänsä riippumattomana.(4) Riippumattomuuden varmistamiseksi neuvoston varapääsihteerillä pitäisi olla oikeus päättää tietosuojasihteeristön päällikön nimittämisestä ja erottamisesta yhteisten valvontaviranomaisten ehdotuksesta. Muiden tietosuojasihteeristöön nimitettävien virkamiesten olisi toimittava ainoastaan tietosuojasihteeristön päällikön alaisuudessa.(5) Tietosuojasihteeristön hallinnolliset menot olisi maksettava Euroopan unionin yleisestä talousarviosta. Europolin olisi osallistuttava joidenkin sellaisten menojen rahoitukseen, jotka aiheutuvat Europolin yleissopimuksen soveltamiskysymyksiä käsittelevistä kokouksista.(6) Koska tällä päätöksellä syrjäytetään yhteisestä valvontaviranomaisesta, joka on perustettu tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn, 19 päivänä kesäkuuta 1990 allekirjoitetun yleissopimuksen 115 artiklan nojalla, 20 päivänä toukokuuta 1999 tehty neuvoston päätös 1999/438/EY(6), se olisi kumottava tämän päätöksen soveltamispäivästä alkaen.(7) Nykyiset yhteiset valvontaviranomaiset ovat ilmaisseet hyväksyvänsä tässä päätöksessä esitetyt periaatteet,ON PÄÄTTÄNYT SEURAAVAA:1 artiklaTietosuojasihteeristön perustaminen ja tehtävät1. Perustetaan Euroopan poliisiviraston perustamisesta tehdyllä yleissopimuksella (Europol-yleissopimuksella), tietotekniikan käyttöä tullialalla koskevalla yleissopimuksella sekä tarkastusten asteittaisesta lakkauttamisesta yhteisillä rajoilla tehdyn Schengenin sopimuksen soveltamisesta tehdyllä yleissopimuksella (Schengenin yleissopimus) perustettujen yhteisten valvontaviranomaisten sihteeristö, jäljempänä "tietosuojasihteeristö".2. Tietosuojasihteeristö suorittaa yhteisten valvontaviranomaisten työjärjestyksissä näiden viranomaisten sihteeristöille määrättyjä tehtäviä.2 artiklaTietosuojasihteeri1. Tietosuojasihteeristön päällikkönä toimii tietosuojasihteeri, jonka riippumattomuus tehtävissä taataan niin, että hän ottaa ohjeita ainoastaan yhteisiltä valvontaviranomaisilta ja niiden puheenjohtajilta. Neuvoston varapääsihteeri nimittää tietosuojasihteerin yhteisten valvontaviranomaisten ehdotuksesta kolmen vuoden pituiseksi toimikaudeksi. Tietosuojasihteeri voidaan nimittää uudeksi toimikaudeksi.2. Tietosuojasihteeri valitaan henkilöistä, jotka ovat Euroopan unionin kansalaisia, joilla on täydet kansalaisoikeudet ja poliittiset oikeudet, jotka voivat hyödyntää asiaan liittyvää kokemustaan ja asiantuntemustaan kyseisten tehtävien hoidossa ja joiden riippumattomuudesta on mahdollisimmat hyvät takeet. Hänen on pidättäydyttävä kaikesta toiminnasta, joka on yhteensopimatonta hänen tehtäviensä hoitamisen kanssa, eikä hän saa toimikautensa aikana harjoittaa muuta paikallista tai palkatonta ammattitoimintaa. Hänen on toimikautensa päättymisen jälkeen osoitettava rehellisyyttä ja arvostelukykyä nimitysten ja etujen vastaanottamisessa.3. Jos tietosuojasihteeri ei enää täytä niitä vaatimuksia, joita hänen tehtäviensä hoitaminen edellyttää, tai jos hän on syyllistynyt vakavaan rikkomukseen, neuvoston varapääsihteeri erottaa hänet yhteisten valvontaviranomaisten ehdotuksesta.4. Tietosuojasihteerin toimikausi päättyy, kun hänen tilalleen on hänen toimikautensa päättyessä nimitetty seuraaja, kun hän kuolee tai kun hänet erotetaan sekä kun hänen eronpyyntönsä tulee voimaan. Jos sihteerin toimikausi päättyy tai hän sanoutuu irti tehtävästään, hän jatkaa sen hoitamista yhteisten valvontaviranomaisten pyynnöstä kunnes hänelle on nimitetty seuraaja.5. Tietosuojasihteeri on sekä toimikautensa aikana että sen päätyttyä velvollinen pitämään salassa luottamukselliset tiedot, jotka ovat tulleet hänen tietoonsa hänen hoitaessaan tehtäviään.6. Tietosuojasihteeriin sovelletaan hänen toimikautensa aikana Euroopan yhteisöjen muuhun henkilöstöön sovellettavien palvelussuhteen ehtojen 2 artiklan a alakohdassa tarkoitettuihin väliaikaisiin toimihenkilöihin sovellettavia sääntöjä, mukaan lukien Euroopan yhteisöjen erioikeuksista ja vapauksista tehdyn pöytäkirjan 12-15 artikla ja 18 artikla, jollei tässä päätöksessä toisin päätetä. Tietosuojasihteeri kuuluu ura-alueeseen A ja hänen palkkaluokkansa ja ikälisänsä määräytyvät Euroopan yhteisöjen virkamiehiin ja muihin toimihenkilöihin sovellettavien perusteiden mukaisesti. Jos toimeen nimitettävä henkilö on jo yhteisöjen virkamies, hänet määrätään tehtävään toimikaudeksi yksikön edun mukaisesti Euroopan yhteisöjen virkamiehiin sovellettavien henkilöstösääntöjen (henkilöstösääntöjen)(7) 37 artiklan a alakohdan ensimmäisen luetelmakohdan mukaisesti. Henkilöstösääntöjen 37 artiklan viimeisen kohdan ensimmäistä virkettä sovelletaan rajoittamatta tämän artiklan 1 kohdan soveltamista.3 artiklaHenkilöstö1. Tietosuojasihteeristölle osoitetaan sen tehtävien suorittamiseksi tarvittava henkilöstö. Tietosuojasihteeristön henkilöstö nimitetään Euroopan unionin yleisen talousarvion neuvostoa koskevan pääluokan liitteenä olevassa luettelossa mainittuihin toimiin.2. Edellä 1 kohdassa tarkoitetut henkilöstön jäsenet noudattavat tehtäviään hoitaessaan ainoastaan tietosuojasihteerin ja yhteisten valvontaviranomaisten sekä niiden puheenjohtajien ohjeita. He eivät voi tehtäviään hoitaessaan pyytää eivätkä ottaa vastaan ohjeita muilta tahoilta - hallituksilta, viranomaisilta, organisaatioilta tai yksittäisiltä henkilöiltä - kuin tietosuojasihteeriltä ja yhteisiltä valvontaviranomaisilta sekä niiden puheenjohtajilta.3. Tietosuojasihteeristöön nimitettyyn henkilöstöön sovelletaan Euroopan yhteisöjen virkamiehiin ja muuhun henkilöstöön sovellettavia asetuksia ja määräyksiä, sanotun kuitenkaan rajoittamatta mitä 2 kohdassa säädetään. Nimittävälle viranomaiselle henkilöstösäännöillä myönnetyn toimivallan ja Euroopan yhteisöjen muuhun henkilöstöön sovellettavien palvelussuhteen ehtojen mukaisen toimivallan osalta henkilöstöön sovelletaan samoja sääntöjä kuin Euroopan yhteisöjen virkamiehiin ja muihin toimihenkilöihin.4 artiklaHallinnollinen tuki1. Neuvoston pääsihteeristö tarjoaa tietosuojasihteeristön tehtävien suorittamiseen tarvittavat toimistotilat ja laitteet. Se huolehtii myös yhteisten valvontaviranomaisten kokousjärjestelyistä neuvoston toimitiloissa, mukaan lukien tulkkausjärjestelyt.2. Yhteisten valvontaviranomaisten puheenjohtajat päättävät neuvoston puheenjohtajavaltion etukäteen antamalla suostumuksella neuvoston toimitiloissa pidettävien kokousten ajankohdista.5 artiklaRahoitus1. Tietosuojasihteeristön hallinnolliset yleiskustannukset (erityisesti laitteet, palkat, palkanlisät ja muut henkilöstökustannukset) rahoitetaan Euroopan unionin yleisen talousarvion neuvostoon liittyvästä pääluokasta.2. Kokouksista suoraan aiheutuvista kustannuksista vastaa- neuvosto, kun kyseessä ovat neuvoston toimitiloissa pidettävät Schengenin yleissopimuksen määräysten soveltamiskysymyksiä käsittelevät kokoukset ja C.SIS:ssä tehtävistä tarkastuksista aiheutuvat matkakustannukset sekä tietotekniikan käyttöä tullialalla koskevan yleissopimuksen soveltamiskysymyksiä käsittelevät kokoukset,- Europol, kun kyseessä ovat Europol-yleissopimuksen soveltamiskysymyksiä käsittelevät kokoukset.6 artiklaLoppusäännökset1. Tämä päätös tulee voimaan sitä päivää seuraavana päivänä, jona neuvosto tekee sen.Sitä sovelletaan 1 päivästä syyskuuta 2001.2. Tämän päätöksen soveltamiseksi tarvittavia päätöksiä voidaan tehdä ja säädöksiä antaa tämän päätöksen voimaantulopäivästä alkaen. Niitä ei noudateta ennen päivää, josta alkaen päätöstä sovelletaan.3. Kumotaan päätös 1999/438/EY tämän päätöksen soveltamispäivästä alkaen. Sitä sovelletaan kuitenkin edelleen kyseistä päivämäärää edeltävien tapahtumien aiheuttamiin kustannuksiin.Tehty Luxemburgissa 17 päivänä lokakuuta 2000.Neuvoston puolestaPuheenjohtajaÉ. Guigou(1) EYVL C 141, 19.5.2000, s. 20.(2) Lausunto annettu 21. syyskuuta 2000 (ei vielä julkaistu virallisessa lehdessä).(3) EYVL C 316, 27.11.1995, s. 2.(4) EYVL C 316, 27.11.1995, s. 33.(5) EYVL L 239, 22.9.2000, s. 19.(6) EYVL L 176, 10.7.1999, s. 34.(7) EYVL L 56, 4.3.1968, s. 1, asetus sellaisena kuin se on viimeksi muutettuna komission tiedonannolla (EYVL C 60, 2.3.1999, s. 11).


Avis juridique important

|

31989D0649

89/649/ETY, Euratom, EHTY: Neuvoston päätös, tehty 21 päivänä joulukuuta 1989, jäsenten nimittämisestä tilintarkastustuomioistuimeen

Virallinen lehti nro L 382 , 30/12/1989 s. 0091 - 0091 Suomenk. erityispainos Alue 1 Nide 2 s. 0120  Ruotsink. erityispainos Alue 1 Nide 2 s. 0120

NEUVOSTON PÄÄTÖS,tehty 21 päivänä joulukuuta 1989,jäsenten nimittämisestä tilintarkastustuomioistuimeen (89/649/ETY, Euratom, EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 78 e artiklan,ottaa huomioon Euroopan talousyhteisön perustamissopimuksen ja erityisesti sen 206 artiklan,ottaa huomioon Euroopan ydinenergiayhteisön perustamissopimuksen ja erityisesti sen 180 artiklan,ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 22 artiklan,ottaa huomioon Euroopan parlamentin lausunnon (),sekä katsoo, ettätilintarkastustuomioistuimen jäsenten Marcel Martin, Charles J. Careyn, Lothar Haasen, Pierre Lelongin, André J. Middelhoekin ja Stergios Vallasin toimikaudet päättyivät 17 päivänä lokakuuta 1989, jaon suotavaa nimittää uusia jäseniä,ON PÄÄTTÄNYT SEURAAVAA:1 artikla Tilintarkastustuomioistuimen jäseniksi 21 päivänä joulukuuta 1989 alkavaksi ja 20 päivänä joulukuuta 1995 päättyväksi kaudeksi nimitetään:AndroutsopoulosCareyFriedmanMiddelhoekStrasserThoss.2 artikla Tämä päätös tulee voimaan 21 päivänä joulukuuta 1989.Tehty Brysselissä 21 päivänä joulukuuta 1989.Neuvoston puolestaPuheenjohtajaE. CRESSON() Lausunnot annettu 21 päivänä marraskuuta ja 15 päivänä joulukuuta 1989.


title: Neuvoston päätös (EU) 2016/783, annettu 12 päivänä toukokuuta 2016, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 12 02 01)

text:
                  20.5.2016

                  FI

                  Euroopan unionin virallinen lehti

                  L 131/66

            NEUVOSTON PÄÄTÖS (EU) 2016/783,
      annettu 12 päivänä toukokuuta 2016,
      ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Budjettikohta 12 02 01)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, jäljempänä ’pöytäkirja 31’.

                  (3)

                  Pöytäkirjaan 31 sisältyy määräyksiä, jotka koskevat yhteistyötä muilla kuin neljän vapauden alaan kuuluvilla erityisalueilla.

                  (4)

                  On aiheellista jatkaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa unionin toimissa, jotka koskevat rahoituspalvelujen sisämarkkinoiden toteuttamista ja kehittämistä.

                  (5)

                  Pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin jatkaa 31 päivän joulukuuta 2015 jälkeen.

                  (6)

                  ETA:n sekakomiteassa esitettävän unionin kannan olisi sen vuoksi perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Brysselissä 12 päivänä toukokuuta 2016.

               Neuvoston puolesta

               Puheenjohtaja

            F. MOGHERINI

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         LUONNOS
         ETA:N SEKAKOMITEAN PÄÄTÖS N:o …/2016,
         annettu …,
         yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
         sekä katsoo seuraavaa:

                     (1)

                     On aiheellista jatkaa ETA-sopimuksen sopimuspuolten välistä yhteistyötä, jota ne tekevät Euroopan unionin yleisestä talousarviosta rahoitettavissa unionin toimissa, jotka koskevat rahoituspalvelujen sisämarkkinoiden toteuttamista ja kehittämistä.

                     (2)

                     ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin tehdä 1 päivästä tammikuuta 2016,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen pöytäkirjassa 31 oleva 7 artikla seuraavasti:

                     1.

                     Korvataan 3 ja 4 kohdassa ilmaisu ”5–[11] kohdassa” ilmaisulla ”tässä artiklassa”.

                     2.

                     Lisätään kohta seuraavasti:

                                 ”12.

                                 EFTA-valtiot osallistuvat 1 päivästä tammikuuta 2016 seuraavaan Euroopan unionin varainhoitovuoden 2016 yleiseen talousarvioon sisältyvään budjettikohtaan liittyviin unionin toimiin:

                                             —

                                                Budjettikohta 12 02 01: Rahoituspalvelujen sisämarkkinoiden toteuttaminen ja kehittäminen”.

               2 artikla
         Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*).
         Sitä sovelletaan 1 päivästä tammikuuta 2016.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean

                  sihteerit

            (*)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

32002D0494

2002/494/YOS: Neuvoston päätös, tehty 13 päivänä kesäkuuta 2002, joukkotuhonnasta, ihmisyyttä vastaan tehdyistä rikoksista ja sotarikoksista vastuussa olevia henkilöitä koskevan eurooppalaisen yhteyspisteiden verkoston perustamisesta

Virallinen lehti nro L 167 , 26/06/2002 s. 0001 - 0002

Neuvoston päätös,tehty 13 päivänä kesäkuuta 2002,joukkotuhonnasta, ihmisyyttä vastaan tehdyistä rikoksista ja sotarikoksista vastuussa olevia henkilöitä koskevan eurooppalaisen yhteyspisteiden verkoston perustamisesta(2002/494/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen VI osaston ja erityisesti sen 30 artiklan ja 34 artiklan 2 kohdan c alakohdan,ottaa huomioon Alankomaiden kuningaskunnan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Entisen Jugoslavian ja Ruandan kansainväliset rikostuomioistuimet ovat vuodesta 1995 tutkineet, asettaneet syytteeseen ja tuominneet teoista, jotka koskevat sotalakien ja -käytäntöjen rikkomista, joukkotuhontaa sekä ihmisyyttä vastaan tehtyjä rikoksia.(2) Kansainvälisen rikostuomioistuimen Roomassa 17 päivänä heinäkuuta 1998 hyväksytyssä perussäännössä määrätään, että koko kansainvälistä yhteisöä huolestuttavat vakavat rikokset, erityisesti joukkotuhonta, ihmisyyttä vastaan tehdyt rikokset ja sotarikokset eivät saa jäädä rankaisematta, ja että asianmukainen syytteeseenpano on varmistettava toteuttamalla toimenpiteitä kansallisella tasolla ja vahvistamalla kansainvälistä yhteistyötä.(3) Rooman perussäännössä muistutetaan, että jokaisella valtiolla on velvollisuus käyttää lainkäyttövaltaansa rikosasioissa henkilöihin, jotka ovat vastuussa tällaisista kansainvälisistä rikoksista.(4) Rooman perussäännössä korostetaan, että sen nojalla perustettu kansainvälinen rikostuomioistuin täydentää kansallista rikosoikeudellista toimivaltaa.(5) Kaikki Euroopan unionin jäsenvaltiot ovat joko allekirjoittaneet tai ratifioineet Rooman perussäännön.(6) Joukkotuhontaa, ihmisyyttä vastaan tehtyjä rikoksia ja sotarikoksia koskevien tietojen vaihdosta sekä näiden rikosten tutkinnasta ja syytteeseenpanosta vastaavat edelleen kansalliset viranomaiset, paitsi jos rikoksilla on liittymä kansainväliseen oikeuteen.(7) Jäsenvaltiot joutuvat tekemisiin henkilöiden kanssa, jotka ovat olleet osallisina näissä rikoksissa ja etsivät pakopaikkaa Euroopan unionin rajojen sisäpuolelta.(8) Kyseisten rikosten tehokkaan tutkinnan ja syytteeseenpanon onnistuminen kansallisella tasolla riippuu suuressa määrin tällaisten rikosten torjunnasta vastaavien eri viranomaisten välisestä tiiviistä yhteistyöstä.(9) On tärkeää, että Rooman perussäännön osapuolina olevien valtioiden, Euroopan unionin jäsenvaltiot mukaan lukien, asianomaiset viranomaiset toimivat tältä osin tiiviissä yhteistyössä.(10) Tiivis yhteistyö tehostuu, jos jäsenvaltiot tekevät mahdolliseksi keskitettyjen, erikoistuneiden yhteyspisteiden välisen suoran yhteydenpidon.(11) Näiden yhteyspisteiden välisen tiiviin yhteistyön kautta voi syntyä täydellisempi kuva näihin rikoksiin osallistuneista henkilöistä sekä siitä, missä jäsenvaltiossa he joutuvat tutkittaviksi.(12) Jäsenvaltiot ovat kansainvälisestä rikostuomioistuimesta 11 päivänä kesäkuuta 2001 hyväksytyssä neuvoston yhteisessä kannassa 2001/443/YUTP(3) ilmaisseet, että Kansainvälisen rikostuomioistuimen tuomiovaltaan kuuluvat rikokset ovat kaikkien jäsenvaltioiden yhteinen huolenaihe ja että jäsenvaltiot toimivat päättäväisesti yhteistyössä niiden ehkäisemiseksi ja lopettaakseen niihin syyllistyneiden henkilöiden rankaisematta jäämisen.(13) Tällä päätöksellä ei ole vaikutusta oikeusviranomaisten välistä keskinäistä oikeusapua rikosasioissa koskeviin yleissopimuksiin, sopimuksiin tai järjestelyihin,ON PÄÄTTÄNYT SEURAAVAA:1 artiklaYhteyspisteiden nimeäminen ja niistä ilmoittaminen1. Kunkin jäsenvaltion on nimettävä yhteyspiste muun muassa 17 päivänä heinäkuuta 1998 hyväksytyn Kansainvälisen rikostuomioistuimen perussäännön 6-8 artiklassa määriteltyä joukkotuhontaa, ihmisyyttä vastaan tehtyjä rikoksia ja sotarikoksia koskevaan tutkintaan liittyvää tietojenvaihtoa varten.2. Kunkin jäsenvaltion on ilmoitettava kirjallisesti neuvoston pääsihteeristölle tässä päätöksessä tarkoitettu yhteyspisteensä. Pääsihteeristö huolehtii ilmoituksen välittämisestä jäsenvaltioille ja ilmoittaa jäsenvaltioille kaikista näihin ilmoituksiin tehdyistä muutoksista.2 artiklaTietojen kerääminen ja vaihtaminen1. Kunkin yhteyspisteen tehtävänä on antaa pyynnöstä sekä jäsenvaltioiden välisten asianmukaisten järjestelyjen ja sovellettavan kansallisen lainsäädännön mukaisesti kaikki käytettävissä olevat tiedot, joilla voi olla merkitystä 1 artiklan 1 kohdassa tarkoitetun joukkotuhonnan, ihmisyyttä vastaan tehtyjen rikosten ja sotarikosten tutkinnassa, ja helpottaa yhteistyötä toimivaltaisten kansallisten viranomaisten kanssa.2. Yhteyspisteet voivat sovellettavan kansallisen lainsäädännön puitteissa vaihtaa asiaa koskevia tietoja ilman erityistä pyyntöä.3 artiklaTietojen antaminen Euroopan parlamentilleNeuvosto antaa Euroopan parlamentille tietoja eurooppalaisen yhteyspisteiden verkoston toiminnasta ja tehokkuudesta Euroopan unionista tehdyn sopimuksen 39 artiklan nojalla Euroopan parlamentissa vuosittain käytävän keskustelun yhteydessä.4 artiklaTäytäntöönpanoJäsenvaltioiden on huolehdittava siitä, että ne kykenevät tämän päätöksen säännösten mukaiseen täysimääräiseen yhteistyöhön viimeistään vuoden kuluttua päivästä, josta tätä päätöstä noudatetaan.5 artiklaNoudattaminenTätä päätöstä noudatetaan päivästä, jona se tehdään.Tehty Luxemburgissa 13 päivänä kesäkuuta 2002.Neuvoston puolestaPuheenjohtajaM. Rajoy Brey(1) EYVL C 295, 20.10.2001, s. 7.(2) Lausunto annettu 9. huhtikuuta 2002 (ei vielä julkaistu virallisessa lehdessä).(3) EYVL L 155, 12.6.2001, s. 19.


title: Neuvoston päätös 2009/902/YOS, annettu 30 päivänä marraskuuta 2009 , eurooppalaisen rikoksentorjuntaverkoston perustamisesta ja päätöksen 2001/427/YOS kumoamisesta

text:
               8.12.2009

               FI

               Euroopan unionin virallinen lehti

               L 321/44

      NEUVOSTON PÄÄTÖS 2009/902/YOS,
   annettu 30 päivänä marraskuuta 2009,
   eurooppalaisen rikoksentorjuntaverkoston perustamisesta ja päätöksen 2001/427/YOS kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan, 31 artiklan sekä 34 artiklan 2 kohdan c alakohdan,
   ottaa huomioon Belgian kuningaskunnan, Tšekin tasavallan, Saksan liittotasavallan, Espanjan kuningaskunnan, Ranskan tasavallan, Unkarin tasavallan, Alankomaiden kuningaskunnan, Slovakian tasavallan, Suomen tasavallan, Ruotsin kuningaskunnan sekä Ison-Britannian ja Pohjois-Irlannin yhdistyneen kuningaskunnan aloitteen (1),
   ottaa huomioon Euroopan parlamentin lausunnon
   sekä katsoo seuraavaa:

               (1)

               Tampereella 15 ja 16 päivänä lokakuuta 1999 kokoontunut Eurooppa-neuvosto totesi päätelmissään, että on vahvistettava rikollisuuden ehkäisytoimia, vaihdettava tietoja hyvistä toimintatavoista sekä vahvistettava rikosten ehkäisemisestä vastaavien toimivaltaisten kansallisten viranomaisten verkostoa ja tällä alalla toimivien kansallisten organisaatioiden välistä yhteistyötä, ja täsmensi, että tämän yhteistyön painopistealueita voisivat olla ennen kaikkea nuoriso- ja kaupunkirikollisuus sekä huumausaineisiin liittyvä rikollisuus. Tätä silmällä pitäen toivottiin myös, että tutkitaan mahdollisuutta perustaa yhteisön rahoittama ohjelma.

               (2)

               Järjestäytyneen rikollisuuden ehkäisemistä ja valvontaa uuden vuosituhannen alkaessa koskevan Euroopan unionin strategian (2) suosituksessa 6 todetaan, että sopivat rikollisuuden ehkäisyn asiantuntijat, kuten kansalliset tiedotuspisteet, tai rikosten ehkäisemiseksi toimivien kansallisten organisaatioiden asiantuntijoista muodostettu verkosto voisivat avustaa neuvostoa.

               (3)

               Neuvoston päätöksellä 2001/427/YOS (3) perustettiin eurooppalainen rikoksentorjuntaverkosto.

               (4)

               Eurooppalaisesta rikoksentorjuntaverkostosta kaudella 2008–2009 tehdyssä ulkopuolisessa arvioinnissa määritettiin verkoston vahvistamiseksi toteutettavia mahdollisia toimia, jotka hyväksyttiin rikoksentorjuntaverkoston johtokunnassa ja jotka edellyttävät päätöksen 2001/427/YOS kumoamista ja sen korvaamista uudella verkostoa koskevalla neuvoston päätöksellä.

               (5)

               Arvioinnissa todettiin, että kansallisten edustajien on osallistuttava aiempaa tiiviimmin verkoston toimintaan.

               (6)

               Verkoston vahvistamiseksi tarvitaan useita muutoksia, muun muassa muutoksia yhteyshenkilöitä, sihteeristöä sekä johtokunnan rakennetta ja tehtäviä koskeviin säännöksiin, mukaan lukien puheenjohtajan nimeämistä koskevat säännökset.

               (7)

               Verkoston kokoonpanoon tehtävien muutosten olisi oltava toimivia ja kustannustehokkaita, ja niissä olisi otettava huomioon jäsenvaltioiden aiemmat kokemukset verkoston sihteeritehtävien ja muiden tehtävien rahoittamisesta ja suorittamisesta. Johtokunnan olisi yhteistyössä tehostettava pyrkimyksiä tutkia ja hyödyntää kaikki mahdollisuudet saada rahoitusta Euroopan unionin yleisestä talousarviosta. Tämä voitaisiin tehdä joko kumppanuutta koskevien puitesopimusten pohjalta tai sisällyttämällä verkosto tunnustettujen monopoliasemassa toimivien elinten luetteloon asiaankuuluvassa rahoitusohjelmassa.

               (8)

               Muiden säännösten olisi perustuttava päätökseen 2001/427/YOS,

         ON PÄÄTTÄNYT SEURAAVAA:
   1 artikla
   Perustaminen
   Perustetaan eurooppalainen rikoksentorjuntaverkosto, jäljempänä ’verkosto’. Sitä pidetään päätöksellä 2001/427/YOS perustetun eurooppalaisen rikoksentorjuntaverkoston seuraajana.
   2 artikla
   Tavoite
   1.   Verkosto osallistuu rikoksentorjunnan eri näkökohtien kehittämiseen unionin tasolla ottaen huomioon Euroopan unionin rikoksentorjuntastrategian ja tukee rikollisuuden torjumiseksi toteutettavia toimia kansallisella ja paikallisella tasolla.
   2.   Rikoksentorjunta käsittää kaikki toimenpiteet, joiden tarkoituksena on suoraan tai välillisesti vähentää rikollisuutta ja kansalaisten kokemaa turvattomuuden tunnetta määrällisesti ja laadullisesti joko siten, että suoraan ehkäistään rikollista toimintaa, tai siten, että toteutetaan toimintaohjelmia ja toimia, joiden tarkoituksena on vähentää rikollisuuden esiintymisen mahdollisuutta ja rikollisuuden syitä. Siihen kuuluvat hallitusten, toimivaltaisten viranomaisten, rikosoikeudellisten elinten, paikallisten viranomaisten ja niiden Eurooppaan perustamien erityiselinten, yksityisten ja vapaaehtoisten toimijoiden sekä tutkijoiden ja kansalaisten toimet tiedotusvälineiden tukemina.
   3 artikla
   Rakenne ja kokoonpano
   1.   Verkostoon kuuluu johtokunta ja sihteeristö sekä yhteyshenkilöt, jotka kukin jäsenvaltio voi nimetä.
   2.   Johtokuntaan kuuluu kansallisia edustajia sekä puheenjohtaja ja toimeenpaneva komitea.
   3.   Kukin jäsenvaltio nimeää kansallisen edustajan ja voi nimetä sijaisen.
   4.   Puheenjohtaja nimetään kansallisten edustajien keskuudesta.
   5.   Toimeenpanevaa komiteaa johtaa puheenjohtaja, ja siihen kuuluu enintään kuusi muuta johtokunnan jäsentä ja komission nimeämä edustaja.
   4 artikla
   Tehtävät
   Verkosto erityisesti

               a)

               helpottaa yhteistyötä, yhteyksiä sekä tietojen ja kokemusten vaihtoa rikoksentorjunnan alan toimijoiden välillä;

               b)

               kerää, arvioi ja välittää arvioitua tietoa, myös nykyisiin rikoksentorjuntatoimiin liittyvistä parhaista käytännöistä;

               c)

               järjestää konferensseja, erityisesti parhaita käytäntöjä käsittelevän vuosittaisen konferenssin, ja muita toimintoja, vuosittainen Euroopan rikoksentorjuntapalkinto mukaan lukien, joiden avulla pyritään saavuttamaan verkoston tavoitteet ja jakamaan laajalti tietoa sen tuloksista;

               d)

               antaa tarvittaessa asiantuntija-apuaan neuvostolle ja komissiolle;

               e)

               antaa neuvostolle vuosittain toimintakertomuksen johtokunnan ja toimivaltaisten yksikköjen välityksellä. Neuvostoa pyydetään hyväksymään kertomus ja toimittamaan se edelleen Euroopan parlamentille.

               f)

               kehittää ja panee täytäntöön työohjelman, joka perustuu selkeästi määriteltyyn strategiaan, jossa otetaan huomioon asiaankuuluvien rikosuhkien tunnistaminen ja niihin vastaaminen.

         5 artikla
   Tietojenvaihto
   Tehtäviensä toteuttamiseksi verkosto

               a)

               edistää monialaista lähestymistapaa;

               b)

               toimii kansallisten edustajien ja yhteyshenkilöiden välityksellä tiiviissä yhteistyössä rikoksentorjunnasta vastaavien elinten, paikallisten viranomaisten, paikallisten kumppanien ja kansalaisyhteiskunnan sekä jäsenvaltioiden tutkimuslaitosten ja valtioista riippumattomien järjestöjen kanssa;

               c)

               perustaa oman internetsivuston ja pitää yllä kyseistä sivustoa, jolla julkaistaan sen säännölliset kertomukset ja muita hyödyllisiä tietoja, kuten kooste parhaista käytännöistä;

               d)

               pyrkii hyödyntämään Euroopan unionin ohjelmista rahoitettujen, rikoksentorjuntaan liittyvien hankkeiden tuloksia ja jakamaan niistä tietoa.

         6 artikla
   Velvollisuudet
   1.   Toimeenpaneva komitea tukee puheenjohtajaa varmistaakseen muun muassa, että:

               a)

               kehitetään verkoston strategia, jonka johtokunta hyväksyy;

               b)

               johtokunta toimii tehokkaasti ja

               c)

               laaditaan ja pannaan täytäntöön työohjelma.

         2.   Johtokunnan tehtävinä on

               a)

               varmistaa verkoston asianmukainen toiminta tämän päätöksen mukaisesti, mihin kuuluu sihteeristön tehtävien käytännön järjestelyistä päättäminen;

               b)

               laatia ja hyväksyä varainhoitoasetus;

               c)

               hyväksyä verkostolle strategia, jolla edistetään rikoksentorjunnan kehittämistä Euroopan unionin tasolla;

               d)

               hyväksyä verkoston työohjelma ja varmistaa, että se pannaan täytäntöön;

               e)

               hyväksyä verkoston vuosittainen toimintakertomus.

         3.   Johtokunta hyväksyy yksimielisellä päätöksellä työjärjestyksensä, joka sisältää muun muassa määräykset puheenjohtajan ja toimeenpanevan komitean jäsenten nimeämisestä ja toimikaudesta, johtokunnan päätöksentekomenettelyistä, kielijärjestelyistä, sihteeristön tehtävistä, organisaatiosta ja voimavaroista sekä hallinnollisista järjestelyistä 8 artiklassa tarkoitettua muiden toimijoiden kanssa tehtävää yhteistyötä varten.
   4.   Sihteeristö avustaa johtokuntaa. Sihteeristö toimii pysyvältä pohjalta verkoston toiminnan edistämiseksi noudattaen tarvittaessa luottamuksellisuusvaatimuksia. Sen tehtävänä on:

               a)

               antaa hallinnollista ja yleistä tukea kokousten, seminaarien ja konferenssien valmistelussa, laatia vuosikertomus ja työohjelma, tukea työohjelman täytäntöönpanossa ja toimia yhteyspisteenä viestinnässä verkoston jäsenten kanssa;

               b)

               toteuttaa analysointi- ja tukitehtäviä tiedon saamiseksi rikoksentorjunnan alalla meneillään olevista tutkimuksista ja muista verkostolle mahdollisesti hyödyllisistä tiedoista;

               c)

               ottaa kokonaisvastuu verkoston internetsivuston hallinnoimisesta, kehittämisestä ja ylläpidosta.

         5.   Kukin kansallinen edustaja edistää verkoston toimintaa kansallisella ja paikallisella tasolla sekä helpottaa rikoksentorjuntaan liittyvän aineiston hankkimista, ylläpitoa ja vaihtoa jäsenvaltionsa ja verkoston välillä.
   6.   Yhteyshenkilöt tukevat kansallisia edustajia rikoksentorjuntaan liittyvän kansallisen tiedon ja asiantuntemuksen vaihtamisessa verkostossa.
   7.   Sihteeristö raportoi puheenjohtajalle ja toimeenpanevalle komitealle, jotka valvovat sen toimintaa.
   8.   Jäsenvaltiot vastaavat verkoston ja sen toimintojen rahoituksesta. Jäsenvaltiot tekevät johtokunnan kautta yhteistyötä verkoston ja sen toimintojen kustannustehokkaan rahoituksen varmistamiseksi.
   9.   Edellä oleva 8 kohta ei rajoita mahdollisuuksia hakena ja saada rahoitusta Euroopan unionin yleisestä talousarviosta.
   7 artikla
   Johtokunnan kokoukset
   Johtokunta kokoontuu vähintään puolivuosittain puheenjohtajan kutsusta.
   8 artikla
   Yhteistyö muiden toimijoiden kanssa
   Verkosto voi tehdä yhteistyötä muiden rikoksentorjunnan alan toimijoiden kanssa, jos se on tarpeen verkoston tavoitteiden saavuttamiseksi.
   9 artikla
   Arviointi
   Komissio esittää viimeistään 30 päivänä marraskuuta 2012 neuvostolle arviointikertomuksen verkoston toiminnasta keskittyen erityisesti verkoston ja sen sihteeristön toiminnan tehokkuuteen ottaen asianmukaisesti huomioon verkoston ja muiden asiaankuuluvien sidosryhmien välisen vuorovaikutuksen. Tämän arvioinnin tulosten perusteella tutkitaan niitä mahdollisia etuja, jotka voitaisiin saavuttaa esimerkiksi siirtämällä sihteeristö jonkin olemassa olevan viraston yhteyteen.
   10 artikla
   Kumoaminen
   Kumotaan päätös 2001/427/YOS.
   11 artikla
   Voimaantulo
   Tämä päätös tulee voimaan päivänä, jona se tehdään.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EUVL C 222, 15.9.2009, s. 2.

      (2)  EYVL C 124, 3.5.2000, s. 1.

      (3)  EYVL L 153, 8.6.2001, s. 1.


title: Neuvoston päätös 2010/576/YUTP, annettu 23 päivänä syyskuuta 2010 , Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo)

text:
               29.9.2010

               FI

               Euroopan unionin virallinen lehti

               L 254/33

         NEUVOSTON PÄÄTÖS 2010/576/YUTP,
   annettu 23 päivänä syyskuuta 2010,
   Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
   katsoo seuraavaa:

               (1)

               Neuvosto hyväksyi 12 päivänä kesäkuuta 2007 yhteisen toiminnan 2007/405/YUTP (1) Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo), jäljempänä ’EUPOL RD Congo’ tai ’operaatio’.

               (2)

               Neuvosto hyväksyi 23 päivänä kesäkuuta 2008 yhteisen toiminnan 2008/485/YUTP (2) yhteisen toiminnan 2007/405/YUTP muuttamisesta ja sen voimassaolon jatkamisesta 30 päivään kesäkuuta 2009.

               (3)

               Neuvosto hyväksyi 15 päivänä kesäkuuta 2009 yhteisen toiminnan 2009/466/YUTP (3) yhteisen toiminnan 2007/405/YUTP muuttamisesta ja sen voimassaolon jatkamisesta 30 päivään kesäkuuta 2010.

               (4)

               Neuvosto hyväksyi 14 päivänä kesäkuuta 2010 neuvoston päätöksen 2010/329/YUTP (4) yhteisen toiminnan 2007/405/YUTP muuttamisesta ja sen voimassaolon jatkamisesta 30 päivään syyskuuta 2010.

               (5)

               EUPOL RD Congon voimassaoloa olisi edelleen jatkettava 30 päivään syyskuuta 2011.

               (6)

               Operaation johtamis- ja valvontajärjestelyllä ei saisi rajoittaa operaation talousarvion toteuttamista koskevia operaation johtajan sopimusvelvoitteita komissiota kohtaan.

               (7)

               Neuvoston pääsihteeristöön perustettu valvontavoimavara (Watch-Keeping Capability) olisi aktivoitava operaatiota varten.

               (8)

               Operaatio toteutetaan tilanteessa, joka saattaa huonontua ja joka voi vaikuttaa haitallisesti perussopimuksen 21 artiklassa määrättyihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   1.   Kongon demokraattisen tasavallan turvallisuusalan uudistusta koskevaa Euroopan unionin poliisioperaatiota ja sen oikeuslaitosta koskevaa osaa, jäljempänä ’EUPOL RD Congo’ tai ’operaatio’, joka perustettiin yhteisellä toiminnalla 2007/405/YUTP, jatketaan 1 päivästä lokakuuta 2010 alkaen 30 päivään syyskuuta 2011 saakka.
   2.   EUPOL RD Congo toimii 2 artiklassa olevan tehtävänmäärittelyn mukaisesti ja hoitaa 3 artiklassa mainitut tehtävät. Sen toiminta ei vaikuta Kongon demokraattisen tasavallan omavastuullisuuteen turvallisuusalan uudistuksessa.
   2 artikla
   Tehtävänmäärittely
   1.   Kongon kansallisen poliisin uudistusprosessin valmiuden ja kestävyyden parantamiseksi EUPOL RD Congo avustaa Kongon viranomaisia poliisia koskevan toimintasuunnitelman täytäntöönpanossa, joka kattaa vuosia 2010–2012 koskevat poliisiuudistuksen painopisteet ja perustuu strategisen kehyksen suuntaviivoihin. EUPOL RD Congo painottuu uudistusprosessin strategisen tason toimintaa tukeviin konkreettisiin toimiin ja hankkeisiin, valmiuksien kehittämiseen sekä Kongon kansallisen poliisin ja rikosoikeudellisen järjestelmän vuorovaikutuksen tehostamiseen seksuaalisen väkivallan ja rankaisemattomuuden torjunnan tukemiseksi. EUPOL RD Congo toimii tiiviisti koordinoiden ja yhteistyössä muiden Euroopan unionin, kansainvälisten ja kahdenvälisten tuenantajien kanssa päällekkäisen työn välttämiseksi.
   2.   Operaation erityiset tavoitteet ovat seuraavat:

               a)

               tukea yleisesti turvallisuusalan uudistusta strategisella tasolla sekä erityisesti Kongon kansallisen poliisin uudistusta ja sen vuorovaikutusta oikeuslaitoksen kanssa;

               b)

               tukea poliisiuudistuksen täytäntöönpanoa ja Kongon kansallisen poliisin operatiivisen toimintakyvyn ja poliisin vastuuvelvollisuuden parantamista ohjaamalla, valvomalla ja neuvomalla;

               c)

               tukea Kongon kansallisen poliisin päällystön, kouluttajien ja koulutusjärjestelmien osaamista ja valmiuksia muun muassa tarjoamalla strategiseen koulutukseen liittyviä kursseja;

               d)

               tukea rankaisemattomuuden torjuntaa ihmisoikeuksien loukkausten ja seksuaalisen väkivallan osalta.

         3.   Operaatiolla on hankeyksikkö hankkeiden osoittamista ja täytäntöönpanoa varten. Operaatio antaa jäsenvaltioille ja kolmansille valtioille neuvoja ja koordinoi ja edistää niiden vastuulla olevien operaation kannalta hyödyllisten ja sen tavoitteita edistävien hankkeiden täytäntöönpanoa.
   3 artikla
   Operaation tehtävät
   Tavoitteidensa saavuttamiseksi EUPOL RD Congon tehtävänä on

               1)

               tukea yleisesti turvallisuusalan uudistusta strategisella tasolla sekä erityisesti Kongon kansallisen poliisin uudistusta ja sen vuorovaikutusta oikeuslaitoksen kanssa

                           —

                           tukemalla poliisiuudistuksen seurantakomitean ja sen työryhmien työtä ja kehitystä, mukaan lukien avun antaminen valmisteltaessa poliisiuudistuksen oikeudellista ja hallinnollista kehystä suunnittelutyön viimeistelyn edistämiseksi,

                           —

                           edistämällä poliisiuudistusta varten tarvittavien elinten perustamista ja antamalla niiden osalta neuvontaa, mukaan lukien asiantuntija-avun antaminen poliisiuudistuksen täytäntöönpanon tärkeimmillä osa-alueilla mainittujen elinten toiminnan edistämiseksi,

                           —

                           edistämällä sisäasiainministeriön ja oikeusministeriön välisiä suhteita niiden yhteistyön tasojen ja yhteisymmärryksen lisäämiseksi,

                           —

                           osallistumalla oikeusalan sekakomitean (Comité Mixte de Suivi du Programme Cadre de la Justice) toimintaan ja avustamalla tarpeen mukaan rikosoikeudellisen järjestelmän tarkistamisessa, tukien samalla soveltuvin osin puolustusalan sekakomitean toimintaa, tavoitteena turvallisuusalan uudistuksen eri pilareiden välisen yhdenmukaisuuden ja johdonmukaisuuden tukeminen,

                           —

                           yhdistämällä voimat unionin toimijoiden ja toiminnan kanssa ministeriöiden välisen koordinoinnin ja yhdenmukaisuuden tukemiseksi;

               2)

               tukea poliisiuudistuksen täytäntöönpanoa ja Kongon kansallisen poliisin operatiivisen toimintakyvyn ja vastuuvelvollisuuden parantamista ohjauksen, valvonnan ja neuvonnan avulla

                           —

                           neuvomalla riittävän organisatorisen rakenteen suunnittelussa ja toteuttamisessa ja tukemalla tiedonkeruuta, täydellisen poliisilaskennan toteuttamiseksi,

                           —

                           ohjaamalla, valvomalla ja neuvomalla Kongon kansallisen poliisin teknisten yksiköiden ja esikunnan henkilöstöä neuvoakseen ja avustaakseen poliisiuudistuksen täytäntöönpanossa ja kaikkien poliisiyksiköiden yhdentämisessä yhdeksi ainoaksi poliisilaitokseksi. Tätä tehtävää on koordinoitava tiiviisti YK:n MONUSCO-operaation (Yhdistyneiden kansakuntien vakauttamisoperaatio Kongon demokraattisessa tasavallassa, MONUSCO) kanssa ottaen huomioon sen käytössä olevat voimavarat Kongon alueella,

                           —

                           tukemalla rikospoliisin (Police Judiciaire des Parquets) nopeaa integroimista Kongon kansalliseen poliisiin auttaakseen luomaan tehokkaan rajapinnan rikospoliisin ja syyttäjälaitoksen välille. Operaatio pyrkii tähän neuvomalla tarpeen mukaan rikosoikeuden alan päätoimijoita tiiviissä yhteistyössä komission ja kumppanuusohjelmien kanssa,

                           —

                           tukemalla vastaperustettua poliisin tarkastusyksikköä (Inspection Générale d'Audit), pyrkien vahvistamaan sen institutionaalista ja operatiivista toimintakykyä antaakseen kansalaisille ja viranomaisille toimivan välineen poliisin demokraattista valvontaa varten,

                           —

                           ohjaamalla ja neuvomalla Kinshasan rikospoliisia erityisesti Police de Recherche et d'Intervention -tutkintayksikön avulla parantamaan standardejaan ja tosiasiallista kykyään ehkäistä ja tutkia rikoksia,

                           —

                           tukemalla poliisia koskevan toimintasuunnitelman täytäntöönpanossa, jotta Kongon kansallisella poliisilla olisi käytössään mahdollisimman suuressa määrin välineet, päätöksentekoprosessit ja keinot yleisen järjestyksen asianmukaisen ylläpidon takaamiseen, ottaen täysin huomioon perustuslaissa taatut perusoikeudet sekä kansainväliset ihmisoikeusstandardit,

                           —

                           auttamalla Kongon kansallista poliisia parantamaan päätöksentekoprosessinsa koordinointia, yhtenäisyyttä ja joustavuutta tukemalla Kinshasassa toimivan poliisin johto- ja valvontakeskuksen ja operaatiokeskuksen vahvistamista, toimien läheisessä yhteistyössä muiden tällä alueella jo toimivien kumppaneiden kanssa,

                           —

                           myötävaikuttamalla lähipoliisin (Police de proximité) toiminta-ajatuksen kehittämiseen ja osallistumalla Commissariat de Référence -koehankkeeseen tavoitteena vahvistaa väestön ja poliisin välistä luottamusta ja lisätä turvallisuutta sekä objektiivisesti tarkasteltuna että yleisön silmissä;

               3)

               edistää Kongon kansallisen poliisin päällystön, kouluttajien ja koulutusjärjestelmien osaamista ja valmiuksia muun muassa tarjoamalla strategiseen koulutukseen liittyviä kursseja

                           —

                           avustamalla Kinshasan rikospoliisikoulun koulutusvalmiuksien parantamisessa,

                           —

                           tukemalla Lumumbashissa toimivan Kasapan poliisiopiston perustamista ja toimintaa, mukaan lukien logistiikka ja varustus,

                           —

                           tukemalla Kongon kansallisen poliisin päällystön ammatillista kehittymistä tavoitteena päällystön johtamis- ja hallinnollisten taitojen parantaminen,

                           —

                           laatimalla arvion Kongon kansallisen poliisin nykyisistä tarpeista ja voimavaroista,

                           —

                           myötävaikuttamalla toimintasääntöjen ja opintovaatimusten määrittelyyn poliisiopiston käynnistämistä ja toimintaa varten,

                           —

                           kehittämällä ja tarjoamalla koulutuskäsikirjoja Kongon kansallisen poliisin käyttöön perus- ja täydennyskoulutusta varten,

                           —

                           edistämällä lähipoliisijärjestelmän vakiinnuttamista koulutuksen avulla,

                           —

                           osallistumalla poliisikouluttajien valintaan ja koulutukseen,

                           —

                           antamalla erityiskoulutusta operaation tavoitteiden saavuttamista tukevilla aloilla;

               4)

               tukea rankaisemattomuuden torjuntaa ihmisoikeuksien loukkausten ja seksuaalisen väkivallan osalta

                           —

                           avustamalla poliisiuudistuksen seurantakomitean ja poliisiuudistuksen täytäntöönpanoelinten asiaankuuluvia ryhmiä,

                           —

                           tukemalla seksuaalisen väkivallan vastaisen yhtenäisen politiikan kehittämistä Kongon kansallista poliisia ja poliisin tarkastusyksikköä varten,

                           —

                           auttamalla perustamaan ja valvomalla ja ohjaamalla sellaisia poliisin erikoisyksiköitä, jotka torjuvat seksuaalista väkivaltaa, lapsiin liittyviä rikoksia sekä rankaisemattomuutta, ja parantamalla niiden toimintakykyä ohjaamisen, valvonnan ja neuvonnan avulla,

                           —

                           tukemalla sellaisten toimien järjestämistä, joiden tarkoituksena on saada poliisit tiedostamaan seksuaalisen väkivallan ja rankaisemattomuuden ongelma,

                           —

                           valvomalla ja seuraamalla Kongon kansallisen poliisin ja oikeuslaitoksen toimia tällä alalla ja neuvomalla tarpeen mukaan syyttäjälaitoksen, sotilastuomioistuinten ja rikospoliisin edustajia muiden kansallisten ja kansainvälisten avaintoimijoiden kanssa koordinoiden.

               5)

               Operaation muina tehtävinä (hankeyksikkö) on

                           —

                           tukea komissiota tarpeen mukaan, erityisesti hankkeissa, jotka koskevat integroitua henkilöstöjohtamista ja poliisilaskentaa,

                           —

                           määritellä ja toteuttaa hankkeita hankeyksikön avulla, jotta varmistetaan yhteisen ulko- ja turvallisuuspolitiikan talousarviosta osoitettujen varojen asianmukainen käyttö niiden toteutukseen. Hankeyksikön henkilöstö voi myös tukea jäsenvaltioita ja kolmansia valtioita niiden pyynnöstä, operaation varojen ja valmiuksien puitteissa, koordinoimalla ja antamalla tehokkaampaa teknistä apua niiden omille hankkeille niiden omalla vastuulla. Kaikki hankeyksikön toimet on suoritettava operaation toimeksiannon puitteissa, ja niiden on täydennettävä EUPOL RD Congon toimintaa.

         4 artikla
   Operaation rakenne
   1.   EUPOL RD Congon rakenne on seuraava:

               a)

               Esikunta Kinshasassa. Esikuntaan kuuluvat operaation johtajan toimisto ja esikunnan henkilöstö, joka huolehtii kaikista tarvittavista neuvontatehtävistä strategisella ja operatiivisella tasolla, johtamis- ja valvontajärjestelystä sekä operaation ja hallinnon tukitehtävistä.

               b)

               Kenttätoimipiste. Kenttätoimipiste sijaitsee Gomassa. Operaation toimeksiannon maanlaajuiset vaikutukset saattavat myös edellyttää toimia muualla maassa ja mahdollisesti asiantuntijoiden tilapäistä (myös pitkäaikaista) läsnäoloa muilla paikkakunnilla, turvallisuustilanteen sen salliessa.

         2.   Edellä 1 kohdassa mainituista kysymyksistä määrätään tarkemmin operaatiosuunnitelman (OPLAN) yksityiskohtaisissa järjestelyissä.
   5 artikla
   Siviilioperaatiokomentaja
   1.   Siviilialan suunnittelu- ja toteutusvoimavaran (CPCC) johtaja toimii siviilioperaation komentajana EUPOL RD Congo -operaatiossa.
   2.   Siviilioperaatiokomentaja vastaa poliittisten ja turvallisuusasioiden komitean (PTK) poliittisen valvonnan ja strategisen johdon alaisena ja unionin ulko- ja turvallisuuspolitiikan korkean edustajan (korkea edustaja) yleisen toimivallan alaisuudessa EUPOL RD Congon strategisen tason johtamisjärjestelystä.
   3.   Siviilioperaatiokomentaja varmistaa, että neuvoston päätökset ja PTK:n päätökset pannaan asianmukaisesti ja tehokkaasti täytäntöön, myös antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Kaikki lähetetyn henkilöstön jäsenet pysyvät täysin asianomaisen lähettäjävaltion viranomaisten tai asianomaisen unionin toimielimen alaisina. Kansalliset viranomaiset siirtävät henkilöstöä koskevan operatiivisen johtosuhteen (OPCON) siviilioperaatiokomentajalle.
   5.   Siviilioperaatiokomentajalla on kokonaisvastuu siitä, että unionin huolellisuusvelvoite täytetään asianmukaisesti.
   6.   Siviilioperaation komentaja ja Euroopan unionin erityisedustaja kuulevat toisiaan tarvittaessa turvallisuusalan uudistukseen ja alueellisen tason tukeen liittyvissä kysymyksissä.
   6 artikla
   Operaation johtaja
   1.   Operaation johtaja vastaa operaatiosta ja sen johtamisesta ja valvonnasta toiminnan tasolla.
   2.   Operaation johtajalla on siviilioperaatiokomentajan hänelle osoittama, osallistuvien valtioiden henkilöstöä koskeva operatiivinen johtosuhde sekä hallinnollinen ja logistinen vastuu, johon kuuluu myös vastuu operaation käyttöön asetetuista varoista, resursseista ja tiedoista.
   3.   Operaation johtaja antaa operaation koko henkilöstölle ohjeet EUPOL RD Congon toteuttamiseksi tehokkaalla tavalla sen toiminnan tasolla ja vastaa operaation koordinoinnista ja päivittäisestä hallinnoinnista noudattaen siviilioperaatiokomentajan strategisen tason ohjeita.
   4.   Operaation johtaja vastaa operaation talousarvion täytäntöönpanosta. Tätä varten operaation johtaja allekirjoittaa sopimuksen komission kanssa.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta kurinpitotoimista vastaa asianomainen kansallinen tai unionin viranomainen.
   6.   Operaation johtaja edustaa EUPOL RD Congoa operaatioalueella ja varmistaa operaation asianmukaisen näkyvyyden.
   7.   Operaation johtaja koordinoi EUPOL RD Congon toimintaa tarvittaessa muiden alueella olevien unionin toimijoiden kanssa. Operaation johtaja saa EU:n erityisedustajalta paikallisia poliittisia ohjeita turvallisuusalan uudistukseen ja alueellisen tason tukeen liittyvissä kysymyksissä, sanotun kuitenkaan vaikuttamatta johtamisjärjestelyyn.
   7 artikla
   Henkilöstö
   1.   EUPOL RD Congon henkilöstö koostuu ensisijaisesti jäsenvaltioiden tai unionin toimielinten lähettämästä henkilöstöstä. Kukin jäsenvaltio tai unionin toimielin vastaa lähettämästään henkilöstön jäsenestä aiheutuvista kuluista, mukaan lukien matkakulut asemapaikkaan ja takaisin, palkat, terveydenhuolto ja kulukorvaukset, lukuun ottamatta sovellettavia päivärahoja sekä vaikeiden ja vaarallisten olosuhteiden perusteella maksettavia korvauksia.
   2.   Operaation palvelukseen otetaan sopimussuhteista kansainvälistä siviilihenkilöstöä ja paikallista henkilöstöä tarpeen mukaan, jos jäsenvaltioiden lähettämää henkilöstöä ei ole käytettävissä huolehtimaan tarvittavista tehtävistä. Jollei pätevää henkilöstöä ole saatavissa jäsenvaltioista, voidaan poikkeuksellisesti ottaa palvelukseen osallistuvien kolmansien valtioiden kansalaisia sopimussuhteisena henkilöstönä, kun se on kyseisessä tapauksessa perusteltua.
   3.   Kaikkien henkilöstöön kuuluvien on noudatettava operaatiokohtaisia turvallisuutta koskevia vähimmäisvaatimuksia sekä kentällä tapahtuvan toiminnan turvallisuutta koskevaa unionin politiikkaa tukevaa operaation turvallisuussuunnitelmaa. Tehtäviensä yhteydessä käsittelemiensä EU:n turvallisuusluokiteltujen tietojen suojan osalta koko henkilöstön on noudatettava neuvoston turvallisuussäännöissä (5) vahvistettuja turvallisuutta koskevia periaatteita ja vähimmäisvaatimuksia.
   8 artikla
   Operaation ja sen henkilöstön asema
   1.   Operaation ja sen henkilöstön asemasta, mukaan lukien operaation toteuttamisen ja joustavan kulun kannalta välttämättömät erioikeudet, vapaudet ja muut takuut, sovitaan Euroopan unionista tehdyn sopimuksen 37 artiklassa määrättyä menettelyä noudattaen.
   2.   Henkilöstön jäsenen lähettänyt valtio tai unionin toimielin vastaa tämän lähettämiseen liittyvien, asianomaisen henkilöstön jäsenen esittämien tai häntä koskevien vaatimusten ratkaisemisesta. Kyseinen valtio tai unionin toimielin on vastuussa sellaisten menettelyjen vireille panosta, joihin mahdollisesti ryhdytään lähetettyä henkilöä vastaan.
   3.   Kansainvälisen ja paikallisen siviilihenkilöstön työehdoista sekä oikeuksista ja velvollisuuksista määrätään operaation johtajan ja henkilöstön jäsenten välisissä sopimuksissa.
   9 artikla
   Johtamisjärjestely
   1.   Kriisinhallintaoperaationa EUPOL RD Congolla on yhtenäinen johtamisketju.
   2.   EUPOL RD Congon poliittisesta valvonnasta ja strategisesta johdosta vastaa PTK, joka toimii neuvoston ja korkean edustajan alaisuudessa.
   3.   Siviilioperaatiokomentaja vastaa PTK:n poliittisen valvonnan ja strategisen johdon alaisena sekä korkean edustajan yleisen toimivallan alaisuudessa EUPOL RD Congon strategisen tason johtamisjärjestelystä ja antaa siinä ominaisuudessa operaation johtajalle ohjeita, neuvoja ja teknistä tukea.
   4.   Siviilioperaation komentaja raportoi neuvostolle korkean edustajan kautta.
   5.   Operaation johtaja vastaa EUPOL RD Congon johtamisjärjestelystä sen toiminnan tasolla ja on suoraan vastuussa siviilioperaation komentajalle.
   10 artikla
   Poliittinen valvonta ja strateginen johto
   1.   Operaation poliittisesta valvonnasta ja strategisesta johdosta vastaa PTK, joka toimii neuvoston ja korkean edustajan alaisuudessa. Neuvosto valtuuttaa täten PTK:n tekemään asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja korkean edustajan ehdotuksesta sekä muuttaa operaation toiminta-ajatusta (CONOPS) ja operaatiosuunnitelmaa (OPLAN). Operaation tavoitteita ja sen lopettamista koskeva päätöksentekovalta kuuluu edelleen neuvostolle.
   2.   PTK raportoi neuvostolle säännöllisin väliajoin.
   3.   Siviilioperaatiokomentaja ja operaation johtaja raportoivat PTK:lle vastuualueisiinsa kuuluvista asioista säännöllisin väliajoin ja tarvittaessa.
   11 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhteistä toimielinjärjestelmää rajoittamatta voidaan kolmansia valtioita pyytää osallistumaan operaatioon edellyttäen, että ne vastaavat lähettämästään henkilöstöstä aiheutuneista menoista, mukaan lukien palkat, kaikenvaravakuutus, päivärahat ja matkakulut Kongon demokraattiseen tasavaltaan ja takaisin, ja että ne osallistuvat operaation juokseviin menoihin asianmukaisella tavalla.
   2.   Operaatioon osallistuvilla kolmansilla valtioilla on operaation päivittäisessä hallinnoinnissa samat oikeudet ja velvollisuudet kuin EU:n jäsenvaltioilla.
   3.   Neuvosto valtuuttaa PTK:n tekemään tarvittavat päätökset osallistumisehdotusten hyväksymisestä ja perustamaan osanottajien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään sopimukset Euroopan unionista tehdyn sopimuksen 37 artiklan mukaisesti ja niiden lisäksi tehdään tarvittaessa teknisiä järjestelyjä. Jos unioni ja kolmas valtio ovat tehneet sopimuksen puitteista, jotka koskevat kyseisen kolmannen valtion osallistumista unionin kriisinhallintaoperaatioihin, kyseisen sopimuksen määräyksiä sovelletaan operaatioon.
   12 artikla
   Turvallisuus
   1.   Siviilioperaatiokomentaja ohjaa operaation johtajaa koordinoidusti neuvoston turvallisuusyksikön kanssa turvatoimien suunnittelussa ja varmistaa niiden asianmukaisen ja tehokkaan täytäntöönpanon EUPOL RD Congon osalta 5 ja 9 artiklan mukaisesti.
   2.   Operaation johtaja vastaa operaation turvallisuudesta ja sen varmistamisesta, että operaatioon sovellettavia turvallisuutta koskevia vähimmäisvaatimuksia noudatetaan, perussopimuksen V osaston nojalla operatiivisiin tehtäviin unionin ulkopuolelle siirretyn henkilöstön turvallisuutta koskevan unionin politiikan ja tätä tukevien asiakirjojen mukaisesti.
   3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja joka on myös läheisessä toiminnallisessa suhteessa neuvoston turvallisuusyksikköön.
   4.   EUPOL RD Congon henkilöstöön kuuluvat osallistuvat operaatiosuunnitelman mukaisesti pakolliseen turvallisuuskoulutukseen ennen tehtäviensä aloittamista. Johtava turvallisuuspäällikkö järjestää heille myös säännöllistä toimintatason kertauskoulutusta.
   5.   Operaation johtaja huolehtii EU:n turvallisuusluokiteltujen tietojen suojaamisesta neuvoston turvallisuussääntöjen mukaisesti.
   13 artikla
   Valvontavoimavara
   Valvontavoimavara (Watch-Keeping Capability) aktivoidaan EU RD Congoa varten.
   14 artikla
   Rahoitusjärjestelyt
   1.   Operaatioon liittyviin menoihin tarkoitettu rahoitusohje on 6 430 000 euroa 1 päivän lokakuuta 2010 ja 30 päivän syyskuuta 2011 välisenä aikana.
   2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti.
   3.   Operaation johtaja raportoi komissiolle ja toimii tämän valvonnassa sopimuksensa mukaisesti toteuttamiensa toimien osalta.
   4.   Kolmansien valtioiden kansalaisille annetaan mahdollisuus osallistua sopimuksia koskeviin tarjouskilpailuihin. Operaation johtaja voi komission hyväksynnän saatuaan sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat EUPOL RD Congon tarvitsemien laitteiden ja palvelujen toimittamista ja toimitilojen tarjoamista.
   5.   Rahoitusjärjestelyissä otetaan huomioon operaation operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
   6.   Menot ovat rahoituskelpoisia tämän päätöksen hyväksymispäivästä alkaen.
   15 artikla
   Yhteensovittaminen
   1.   Kongon demokraattista tasavaltaa tukevan unionin toiminnan johdonmukaisuuden varmistamiseksi operaation johtaja sovittaa toimintansa tiiviisti yhteen unionin edustuston ja Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) kanssa, tämän kuitenkaan vaikuttamatta johtamisjärjestelyyn.
   2.   Operaation johtaja sovittaa toimintansa tiiviisti yhteen kyseessä olevien jäsenvaltioiden diplomaattisten edustustojen päälliköiden kanssa.
   3.   Operaation johtaja toimii yhteistyössä muiden maassa olevien kansainvälisten toimijoiden kanssa ja sovittaa toimintansa tiiviisti yhteen Yhdistyneiden Kansakuntien Kongon demokraattisessa tasavallassa toimivan vakauttamisoperaation (MONUSCO) kanssa.
   16 artikla
   Turvaluokiteltujen tietojen luovuttaminen
   1.   Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten laadittuja EU:n turvallisuusluokiteltuja tietoja ja asiakirjoja ”CONFIDENTIEL UE” -tasolle saakka neuvoston turvallisuussääntöjä noudattaen.
   2.   Korkealla edustajalla on myös valtuudet operaation operatiivisten tarpeiden mukaisesti luovuttaa YK:lle ja Euroopan turvallisuus- ja yhteistyöjärjestölle operaatiota varten laadittuja EU:n turvallisuusluokiteltuja tietoja ja asiakirjoja ”RESTREINT UE” -tasolle saakka neuvoston turvallisuussääntöjä noudattaen. Tätä varten laaditaan paikalliset järjestelyt.
   3.   Jos siihen on tarkasti määritelty ja välitön operatiivinen tarve, korkealla edustajalla on myös valtuudet luovuttaa isäntävaltiolle operaatiota varten laadittuja EU:n turvallisuusluokiteltuja tietoja ja asiakirjoja ”EU RESTREINT” -tasolle saakka neuvoston turvallisuussääntöjä noudattaen. Kaikissa muissa tapauksissa tällaiset tiedot ja asiakirjat luovutetaan isäntävaltiolle isäntävaltion ja unionin välisten asianmukaisten yhteistyömenettelyjen mukaisesti.
   4.   Korkealla edustajalla on valtuudet luovuttaa 1, 2 ja 3 kohdassa tarkoitetuille kolmansille valtioille ja kansainvälisille järjestöille sellaisia tätä operaatiota koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen 6 artiklan 1 kohdan mukainen salassapitovelvollisuus (6).
   17 artikla
   Operaation arviointi
   PTK:lle toimitetaan kuuden kuukauden välein operaation johtajan laatimaan selvitykseen pohjautuva operaatiota koskeva arviointi.
   18 artikla
   Voimaantulo ja voimassaoloaika
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä lokakuuta 2010 alkaen 30 päivään syyskuuta 2011.

      Tehty Brysselissä 23 päivänä syyskuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 151, 13.6.2007, s. 46.

      (2)  EUVL L 164, 25.6.2008, s. 44.

      (3)  EUVL L 151, 16.6.2009, s. 40.

      (4)  EUVL L 149, 15.6.2010, s. 11.

      (5)  Neuvoston päätös 2001/264/EY, tehty 19. maaliskuuta 2001, neuvoston turvallisuussääntöjen vahvistamisesta (EYVL L 101, 11.4.2001, s. 1).

      (6)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: 2011/434/EU: Neuvoston päätös, annettu 19 päivänä heinäkuuta 2011 , sormenjälkitietoja koskevan automaattisen tietojenvaihdon aloittamisesta Tšekin tasavallan kanssa

text:
               21.7.2011

               FI

               Euroopan unionin virallinen lehti

               L 190/72

         NEUVOSTON PÄÄTÖS,
   annettu 19 päivänä heinäkuuta 2011,
   sormenjälkitietoja koskevan automaattisen tietojenvaihdon aloittamisesta Tšekin tasavallan kanssa
   (2011/434/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön kyseisen päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevän neuvoston työryhmän laatima kysely koskee kutakin automaattista tietojenvaihtoa, ja jäsenvaltion on vastattava kyselyyn heti kun se katsoo täyttävänsä edellytykset tietojen jakamiseksi kyseisessä tietoluokassa.

               (5)

               Tšekin tasavalta on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Tšekin tasavalta on toteuttanut Slovakian ja Itävallan kanssa onnistuneen testausajon.

               (7)

               Tšekin tasavaltaan on tehty arviointikäynti, ja Slovakian ja Itävallan arviointiryhmä on laatinut arviointikäynnistä raportin, joka on toimitettu asiaa käsittelevälle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Tšekin tasavalta on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä heinäkuuta 2011.

            Neuvoston puolesta

            Puheenjohtaja

         M. SAWICKI

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2007/266/EY,Euratom: Jäsenvaltioiden hallitusten edustajien päätös, tehty 25 päivänä huhtikuuta 2007 , Euroopan yhteisöjen ensimmäisen oikeusasteen tuomioistuimen tuomarin nimittämisestä

text:
               1.5.2007

               FI

               Euroopan unionin virallinen lehti

               L 114/26

      JÄSENVALTIOIDEN HALLITUSTEN EDUSTAJIEN PÄÄTÖS,
   tehty 25 päivänä huhtikuuta 2007,
   Euroopan yhteisöjen ensimmäisen oikeusasteen tuomioistuimen tuomarin nimittämisestä
   (2007/266/EY, Euratom)
   EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan yhteisön perustamissopimuksen ja erityisesti sen 224 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 140 artiklan,
   sekä katsovat seuraavaa:
   Euroopan yhteisöjen tuomioistuimen perussäännöstä tehdyn pöytäkirjan 5 ja 7 artiklan samoin kuin sen 47 artiklan nojalla ja Bo Vesterdorfin eroamisen johdosta olisi Euroopan yhteisöjen ensimmäisen oikeusasteen tuomioistuimeen nimitettävä tuomari hänen jäljellä olevaksi toimikaudekseen eli 31 päivään elokuuta 2010,
   PÄÄTTÄVÄT SEURAAVAA:
   1 artikla
   Sten Frimodt Nielsen nimitetään Euroopan yhteisöjen ensimmäisen oikeusasteen tuomioistuimen tuomariksi toimikaudeksi, joka alkaa 17 päivänä syyskuuta 2007 ja päättyy 31 päivänä elokuuta 2010.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 25 päivänä huhtikuuta 2007.

            Puheenjohtaja

         W. SCHÖNFELDER


title: Neuvoston päätös (EU) 2015/2194, annettu 23 päivänä marraskuuta 2015, kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän, Kroatian tasavallan Euroopan unioniin liittymisen huomioon ottamiseksi tehdyn pöytäkirjan tekemisestä Euroopan unionin ja sen jäsenvaltioiden puolesta

text:
               28.11.2015

               FI

               Euroopan unionin virallinen lehti

               L 313/20

         NEUVOSTON PÄÄTÖS (EU) 2015/2194,
   annettu 23 päivänä marraskuuta 2015,
   kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän, Kroatian tasavallan Euroopan unioniin liittymisen huomioon ottamiseksi tehdyn pöytäkirjan tekemisestä Euroopan unionin ja sen jäsenvaltioiden puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan, 207 artiklan ja 212 artiklan yhdessä sen 218 artiklan 6 kohdan a alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan toisen alakohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävä, Kroatian tasavallan Euroopan unioniin liittymisen huomioon ottamiseksi tehty pöytäkirja, jäljempänä ’pöytäkirja’, on allekirjoitettu neuvoston päätöksen 2014/956/EU (1) mukaisesti sillä varauksella, että sen tekeminen saatetaan päätökseen.

               (2)

               Pöytäkirjan tekemiseen sovelletaan Euroopan atomienergiayhteisön toimivaltaan kuuluvien seikkojen osalta erillistä menettelyä.

               (3)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävä, Kroatian tasavallan Euroopan unioniin liittymisen huomioon ottamiseksi tehty pöytäkirja Euroopan unionin ja sen jäsenvaltioiden puolesta (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa pöytäkirjan 4 artiklan 1 kohdassa tarkoitettu hyväksymisasiakirja unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä marraskuuta 2015.

            Neuvoston puolesta

            Puheenjohtaja

         C. MEISCH

      (1)  Neuvoston päätös 2014/956/EU, annettu 23 päivänä heinäkuuta 2014, kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehtyyn kumppanuus- ja yhteistyösopimukseen liitettävän, Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta Euroopan unionin ja sen jäsenvaltioiden puolesta ja sen väliaikaisesta soveltamisesta (EUVL L 373, 31.12.2014, s. 1).

      (2)  Pöytäkirjan teksti on julkaistu virallisessa lehdessä (EUVL L 373, 31.12.2014, s. 3) yhdessä sen allekirjoittamista koskevan päätöksen kanssa.


Avis juridique important

|

32003D0916

2003/916/EY: Neuvoston päätös, tehty 22 päivänä joulukuuta 2003, Haitin kanssa AKT—EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisesta

Virallinen lehti nro L 345 , 31/12/2003 s. 0156 - 0157

Neuvoston päätös,tehty 22 päivänä joulukuuta 2003,Haitin kanssa AKT-EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY muuttamisesta(2003/916/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon 1 päivänä huhtikuuta 2003 voimaan tulleen AKT-EY-kumppanuussopimuksen(1) ja erityisesti sen 96 artiklan,ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen(2) ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Päätöksen 2001/131/EY(3) mukaisesti taloudellisen tuen myöntäminen Haitille on osittain keskeytyksissä AKT-EY-kumppanuussopimuksen 96 artiklan 2 kohdan c alakohdassa tarkoitettuna "aiheellisena toimenpiteenä".(2) Päätöksen 2001/131/EY voimassaolo päättyy 31 päivänä joulukuuta 2003, ja päätöksen mukaan toimenpiteitä tarkastellaan uudelleen ennen tätä päivämäärää.(3) Demokratian periaatteet eivät edelleenkään toteudu Haitissa. Demokratisoitumista, oikeusvaltion lujittamista ja vaaliprosessia lujittavia toimia on kuitenkin syytä tukea, erityisesti sen tehtävän tukemiseksi, jonka Amerikan valtioiden järjestö OAS otti päätöslauselmissaan nro 806, 822 ja 1959. Olisi toteutettava edelleen kansalaisyhteiskuntaa ja yksityissektoria lujittavia, köyhyyden torjuntaan tarkoitettuja, humanitaarista apua ja hätäapua tarjoavia ja Haitin kansaa suoraan hyödyttäviä toimia,ON PÄÄTTÄNYT SEURAAVAA:1 artiklaMuutetaan päätös 2001/131/EY seuraavasti:1) Muutetaan 3 artikla seuraavasti:i) Korvataan toisessa kohdassa ilmaisu "31 päivänä joulukuuta 2003" ilmaisulla "31 päivänä joulukuuta 2004";ii) Korvataan kolmas kohta seuraavasti:"Sitä tarkastellaan uudelleen säännöllisesti ja enintään kuuden kuukauden kuluessa.".2) Korvataan päätöksen liite tämän päätöksen liitteessä olevalla tekstillä.2 artiklaTämä päätös tulee voimaan päivänä, jona se tehdään.Tämä päätös julkaistaan Euroopan unionin virallisessa lehdessä.Tehty Brysselissä 22 päivänä joulukuuta 2003.Neuvoston puolestaPuheenjohtajaG. Alemanno(1) EYVL L 317, 15.12.2000, s. 3, sopimus sellaisena kuin se on muutettuna päätöksellä N:o 1/2003 (EUVL L 141, 7.6.2003, s. 25).(2) EYVL L 317, 15.12.2000, s. 376.(3) EYVL L 48, 17.2.2001, s. 31, päätös sellaisena kuin se on viimeksi muutettuna päätöksellä 2003/53/EY (EYVL L 20, 24.1.2003, s. 23).LIITEHaitin hallitukselle lähetettävä kirjeArvoisa herra,Euroopan unioni pitää erittäin tärkeänä AKT-EY-kumppanuussopimuksen 9 artiklaa. Demokratian periaatteet ja oikeusvaltioperiaate, joille AKT-EY-kumppanuus rakentuu, ovat mainitun sopimuksen olennaisia tekijöitä ja näin ollen suhteidemme perusta.Euroopan unioni ilmaisi 31. tammikuuta 2001 päivätyssä kirjeessään pahoittelunsa siitä, ettei ollut löytynyt tyydyttävää ratkaisua Haitin vaalilainsäädännön rikkomisen korjaamiseksi. Unioni ilmoitti tuolloin toteuttavansa AKT-EY-kumppanuussopimuksen 96 artiklan 2 kohdan c alakohdassa tarkoitettuja aiheellisia toimenpiteitä. Euroopan unioni tarkisti 23. tammikuuta 2002 ja 24. tammikuuta 2003 päivätyissä kirjeissään 29. tammikuuta 2001 tekemäänsä päätöstä, jonka mukaan kaikki yhteistyövälineet, joihin toimenpiteiden vaikutukset kohdistuvat, voitaisiin ottaa asteittain uudelleen käyttöön sitä mukaa, kun vaaleja koskevat tavoitteet toteutuvat.Nyt kun poliittista kriisiä on jatkunut lähes kolme vuotta, Euroopan unioni katsoo, etteivät demokratian periaatteet edelleenkään toteudu Haitissa. Se antaa kuitenkin tunnustusta sille, että lukuisin kansainvälisin ja paikallisin hankkein, etenkin Amerikan maiden järjestön (OAS) ja Karibian yhteisön (CARICOM) ponnisteluin, pyritään löytämään ratkaisu tähän kriisiin, ja toistaa valmiutensa tukea tällaisia toimia. Vastaavasti Haitin hallitus on OAS:n päätöslauselman nro 822 puitteissa sitoutunut panemaan entistä enemmän painoa turvallisuuden ja luottamuksen ilmapiirin palauttamiselle maahan. Tähän liittyy selvitysten tekeminen kaikista poliittisin perustein tehdyistä rikoksista sekä aseriisuntaohjelmien vahvistaminen. Euroopan unioni kehottaa hallitusta muuntamaan nämä sitoumukset käytännön teoiksi ja toteuttamaan kaikki OAS:n päätöslauselmaan nro 822 kuuluvat toimenpiteet vapaiden ja rehellisten parlamentti- ja paikallisvaalien järjestämiseksi. Lisäksi Euroopan unioni on vakavasti huolissaan Haitin sosioekonomisen tilanteen jatkuvasta heikkenemisestä ja vahvistaa aikomuksensa jatkaa suoraan Haitin väestön hyväksi tehtävää yhteistyötä.Edellä esitetyn perusteella Euroopan unionin neuvosto on tarkistanut 10. tammikuuta 2003 tekemäänsä päätöstä ja päättänyt tarkistaa seuraavia kumppanuussopimuksen 96 artiklan 2 kohdan c alakohdan mukaisia aiheellisia toimenpiteitä:a) jatketaan kahdeksannen Euroopan kehitysrahaston (EKR) jäljelle jääneen määrän uudelleen kohdentamista hankkeisiin, jotka hyödyttävät suoraan Haitin väestöä, lujittavat kansalaisyhteiskuntaa ja yksityissektoria, tukevat demokratisoitumista, lujittavat oikeusvaltiota ja tukevat vaaleja;b) päätökset yhdeksännen EKR:n määrärahojen osoittamista koskevasta ilmoituksesta, ohjelmasuunnittelusta ja Haitin maaohjelman allekirjoittamisesta tehdään OAS:n päätöslauselman nro 822 täytäntöönpanon ja etenkin niiden vaatimusten perusteella, jotka koskevat parlamentti- ja paikallisvaaleja mukaan luettuina väliaikaisen vaalineuvoston (CEP-Conseil Electoral Provisoire) perustaminen, vaalikomitean perustaminen CEP:n toimesta ja parlamenttivaalien järjestäminen.Ottaen huomioon OAS:n päätöslauselmassaan nro 822 esittämän kehotuksen normalisoida yhteistyö sekä joulukuussa 2003 Washingtonissa pidetyn avunantajien kokouksen, Euroopan unioni oli kokouksessa edustettuna ja osallistui Haitin tilanteen tarkasteluun. Tässä yhteydessä katsotaan, että edellä mainitut toimenpiteet eivät vaikuta Karibian alueohjelmaan kuuluviin alueellisiin ohjelmiin, jotka suoraan hyödyttävät Haitin väestöä ja joiden hyödyn muut maat jakavat. Nämä toimenpiteet eivät vaikuta kaupalliseen yhteistyöhön eivätkä kauppaetuuksiin.Unioni seuraa tiiviisti demokratiaprosessin jatkokehitystä ja etenkin parlamentti- ja paikallisvaaleihin tähtäävien toimenpiteiden toteuttamista. Euroopan unioni on valmis tarkistamaan päätöstään, jos kehitys on myönteistä. Se toistaa halukkuutensa aloittaa vahvistettu poliittinen vuoropuhelu.KunnioittavastiKomission puolestaNeuvoston puolesta